Hyvä pelituoli voi maksaa oikeastaan mitä tahansa aina muutamasta kympistä useisiin satoihin tai jopa tuhansiin euroihin saakka. Tässä oppaassa esittelemämme mallit sijoittuvat suurin piirtein välille 90–450 €. Kokemuksemme mukaan tästä hintahaarukasta selvästi poikkeavat mallit eivät joko pysty tarjoamaan riittävää laatua tai niiden hinnassa on mukana turhaa ilmaa. Esittelemämme budjetti- ja premium-valinnat ovat kummatkin huippuyksilöitä omassa hintaluokassaan, vaikka totta kai premium-tason mallissa on käytetty laadukkaampia valmistusmateriaaleja ja siitä löytyy monipuolisemmat säätömahdollisuudet.